section_heading: Životopis
paragraph_text: Nakon završenoga studija dirigiranja u Beču, u sezoni 2002/03 Péter Halász postaje korepetitorom Opere u Zürichu. Od 2003. do 2011. djelovao je u Državnom kazalištu u Mainzu (Staatstheater Mainz), gdje je ispočetka bio korepetitor, a zatim i dirigent opere i baleta. U Mainzu je stekao nova umjetnička iskustva proširivši znatno svoj operni repertoar te dirigirajući baletne predstave (primjerice Prokofjevljev balet Romeo i Julija) i mnoge simfonijske koncerte.